Joseph Saunders

Džozefas Saundersas (, 1773 m. Londonas – 1845 arba 1854 m. Kremenecas, Galicija) – dailininkas grafikas, filosofijos mokslų daktaras, Stokholmo ir Peterburgo dailės akademijų narys, Vilniaus universiteto profesorius.

 Biografija 

Džozefas Saundersas gimė 1773 m. Londone, Anglijoje. Raižybos mokėsi Londone.Varšuvos nacionalinis muziejus. Lietuvos dailės muziejus. Vilniaus klasicizmas. Lietuvos dailės muziejus, 2000. ISBN 9955-00-043-0.

Nuo 1794 m. dirbo Sankt Peterburge. 1799 m. tapo Rusijos caro dailininku Ermitaže. Ermitaže išraižė caro šeimos ir didikų portretų. 1800 m. tapo Sankt Peterburgo Dailės akademijos akademiku ir Stokholmo meno akademijos nariu.Juozapo Saunderso biografija Visuotinėje lietuvių enciklopedijoje. 

Vilniaus universiteto kuratoriaus Adomo Čartoriskio kvietimu 1810 m. atvyko į Vilnių ir nuo 1810 m. iki 1818 m. dėstė Vilniaus universitete anglų kalbą ir literatūrą. Universitete Džozefas Saundersas tapo meno teorijos, grafikos ir anglų kalbos bei literatūros profesoriumi. Paskaitų metu Saundersas studentus supažindindavo su Oliverio Goldsmito, Džozefo Adisono ir kitų anglų rašytojų kūryba.Vilniaus universiteto istorija 1803–1940. Vilnius: Mokslas, 1977.Redaktorius Rolandas Pavilionis. Vilniaus universiteto istorija 1579–1994, Valstybinis leidybos centras, 1994.ISBN 9986-09-047-4.Josephas Frankas. Vilnius XIX amžiuje: atsiminimai, pirma knyga. Iš prancūzų kalbos vertė Genovaitė Dručkutė. Vilnius: Mintis, 2013. ISBN 978-5417-01062-0.

1810 m. Saundersas sudarė piešimo mokyklos projektą, 1811 m. patvirtintą švietimo ministro. Rūpinosi mokinių darbų parodų organizavimu, šis sumanymas įvykdytas, Saundersui jau išvykus iš Vilniaus.Juozapo Saunderso biografija svetainėje „Tartle.lt". 

Džozefas Saundersas buvo Masonų ložės „Uolusis lietuvis” narys.Tamara Bairašauskaitė, Mykolas Juozapas Romeris (1778–1853): bajoro viešoji ir privati erdvės XIX a. pirmojoje pusėje, Vilnius: Lietuvos istorijos institutas, 2011.

1818 m. Vilniuje palikęs šeimą, dėl sveikatos išvyko į Italiją, gyveno Florencijoje, Odesoje, Kremenece.

 Kūryba 

Džozefas Saundersas sukūrė 48 Ermitažo paveikslų graviūras, išleistas 1805 m. leidinyje „Ermitažo galerija“.Juozapo Saunderso biografija Brokhauzo ir Efrono enciklopedijoje.

Džozefas Saundersas išraižė Adomo Čartoriskio portretą (pagal Jono Damelio nutapytą portretą), Frydricho Niškovskio portretą – (pagal Jono Rustemo nutapytą portretą).

Sukūrė iliustracijų knygoms: G. Deržavino „Anakreontinės dainos” (1804 m.), V. Kapnisto „Lyriniai kūriniai” (1806 m.) ir kt.

Džozefas Saundersas angliškai rašė eilėraščius, tyrinėjo Lietuvos dailę.T. Adomonis, N. Adomonytė. Lietuvos dailės ir architektūros istorija. Vilnius, 1997, t. 2. 

 Išnašos 

 Literatūra 
 Vladas Gasiūnas. Vilniaus universiteto profesorius Juozapas Saundersas. Krantai. 2007. Nr. 4. P. 15–17.

Kategorija:Vilniaus universiteto dėstytojai
Kategorija:Lietuvos dailininkai
Kategorija:Anglijos dailininkai